มีเพศสัมพันธ์กับแฟนวันที่ 26 ก.ย. กินยาคุมฉุกเฉินแบบชนิดเม็ดเดียว พอถึงวันนั้นของแฟนเดือนแรกมาปกติคือวันที่ 13 ตุลาคม แต่เดือนที่สองช้ามาสองวันแล้วมีโอกาสท้องไหม
สวัสดีค่ะ การมีเพศสัมพันธ์ในวันที่ 26 ก.ย. หากได้ทานยาคุมฉุกเฉินไป โอกาสในการตั้งครรภ์ก็ถือว่ามีน้อยอยู่ แล้วหลังจากนั้น ในวันที่ 13 ต.ค. หากได้มีประจำเดือนมา โดยมาในช่วงวันที่ที่ควรจะมา และมีเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น ในเดือน พ.ย. นี้ หากประจำเดือนยังไม่มา ก็ควรรอต่อไปก่อนค่ะ การที่ประจำมาช้า อาจเกิดจากสาเหตุ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นอย่างไรก็ตาม หากเลือดที่ออกในวันที่ 13 ต.ค. มาแค่ 1 วันแล้วหายไป หรือมีปริมาณน้อยมากผิดปกติ อาจไม่ใช่ประจำเดือนก็ได้ ในกรณีนี้ ก็ควรตรวจหาการตั้งครรภ์ดูค่ะ